Cesta II. triedy 512 (Slovensko)

Cesta II. triedy 512 (II/512) je cesta II. triedy na Slovensku, ktorá spája obec Oslany na hranici okresov Partizánske a Prievidza so Žarnovicou. Vedená je na rozhraní pohorí Tribeč a Vtáčnik. Jej celková dĺžka je 32,221 km.

Priebeh

II/512 sa začína v Trenčianskom kraji v okrese Partizánske pri obci Oslany na križovatke s I/64, prechádza do okresu Prievidza, kde sa v Hornej Vsi križuje s III/1795. Ďalej pokračuje II/512 v Banskobystrickom kraji, kde sa v okrese Žarnovica najskôr križuje s III/1622, III/2513 a III/2523 a končí sa v Žarnovici na križovatke s II/428.

Iné projekty

Zdroje
 Miestopisný priebeh cestných komunikácií (Slovenská správa ciest)

512